stanford-oval/wikipedia huggingface dataset:
Ajoneuvon runko

Lava-auton tikapuurakenne, jossa on auton moottori, voimansiirto, jousitus ja pyörät.
Mercedes-Benz 300 SL:n rakenne, jossa putkista tehtyyn runkoon kiinnittyvät muut osat.
Lamborghini Aventador käyttää monokokkia sekä apurunkoja edessä ja takana.
Ajoneuvon runko on ajoneuvon kantava rakenne, johon eri osat liitetään. Rakenteen on säilytettävä muotonsa ja vahvuutensa erilaisten kuormitusten alla, joita aiheuttavat muun muassa jousitus ja voimansiirto. Rakenne ei saa notkahtaa eikä kiertyä. Rakenteen on myös oltava riittävän jäykkä.
Autot käyttivät pitkään niin sanottua tikapuurunkoa, jonka päälle asetettiin kori (engl. body-on-frame). Pituussuuntaiset osat ovat pääasiallinen kantava osa, jotka ottavat vastaan kuormituksen kiihdytyksissä ja jarrutuksissa. Joissakin tapauksissa tikapuurunko on edelleen käytössä. Erillistä koria käytettiin yleisesti 20. vuosisadan puoliväliin ja käytetään nykyisin raskaaseen käyttöön suunnitelluissa autoissa. Muunnos tikapuurungosta on "reunusrunko" (engl. perimeter frame), jota käytettiin Yhdysvalloissa.
Kolmiulotteinen putkirunko eli avaruusrakenne kehitettiin moottoriurheilussa. Rakenne käyttää useita toisiinsa kytkeytyviä putkia, jotka ottavat vastaan mekaanisen kuormituksen mistä tahansa suunnasta. Rakenne otettiin käyttöön urheiluautoissa, joissa haluttiin parantaa jäykkyydeen ja painon suhdetta. Jotkin autot yhdistävät monokokkirakenteen etu- ja takaosissa käytettyyn avaruusrakenteeseen kustannuksien säästämiseksi. Avaruusrakenteessa sisäinen putkirakenne kantaa kuorman ja auton päällyspinta eli koripaneelit eivät kanna kuormaa lainkaan.
Unibody tarkoittaa rakennetta, jossa kori, lattia ja merkittävät rungon osat liitetään yhteen yhdeksi rakenteelliseksi osaksi. Unibody-rakennetta on käytetty 1920-luvulta lähtien, jolloin Lancia käytti sitä ensimmäisenä. Ratkaisu alkoi yleistyä 1900-luvun puolivälistä lähtien. Etuina ovat parempi rakenteellinen jäykkyys ja pienempi paino.
Monokokki eli itsekantava kori on moderneissa autoissa yleisin ratkaisu alhaisen kustannuksen ja automatisoidun tuotannon myötä. Rakenteessa kori ja runko ovat samaa rakennetta. Monokokissa "kuori" on osa kantavaa rakennetta ja se on ollut suosittu lentokoneiden rakenteessa, mutta nykyisissä lentokoneissa on jokin sisäinen rakenne. Puhdasoppinen monokokki on harvinainen ja yleisemmin käytetään erityisen vahvaa pohjalevyrakennetta. Ovipilarit ja kattoreunat ovat erityisen vahvoja ja koripaneelit eivät ole kuormitusta kantavia osia vaan ne voidaan helposti irrottaa korjaamista varten.
Joissa autoissa Yhdysvalloissa oli 1950-luvulla käytössä X-runko, jossa rakenteelliset osat yhdistyvät keskellä. Tämä rakenne ei tarjoa sivutörmäyssuojaa. "Selkärankarunko" (engl. backbone chassis) on tikapuurungosta yksinkertaistettu muoto, jossa kahden pitkittäistuen sijaan rungossa on vain yksi auton keskellä sijaitseva kantava rakenne. Rakenne ei ole riittävän vahva muihin kuin hyvin pieniin urheiluautoihin koska se pääsee taipumaan.
Formula 1 -autoissa moottori on osa kantavaa rakennetta, johon takapään jousitus kiinnittyy suoraan.
Kirjallisuutta

Setright, L. J. K.: Anatomy of the motor car.  Black Cat, 1988.  Teoksen verkkoversio. (englanniksi)
Ahvenjärvi (Jämsä, Vedenpää)

| Ahvenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°01′54″N, 24°46′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Sorsajärveen 
Järvinumero:  35.693.1.006
Mittaustietoja
Pinnankorkeus:  149,8 m  
Rantaviiva:  1,08 km  
Pinta-ala:  6,64 ha  
Saaria:  ei saaria 
 fiAhvenjärvi 
Ahvenjärvi  on Keski-Suomessa Jämsässä Vedenpään kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 6,6 hehtaaria ja se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Myllyojan valuma-alueeseen (35.693) se kuuluu.
Ajoneuvos (kirja)

| Ajoneuvos – Jussi Halli |
| --- | --- |

Kirjailija:  Jussi Halli
Kieli:  Suomi
Genre:  Tietokirjallisuus
Kustantaja:  Paasilinna
Julkaistu:  2013
Sivumäärä:  180
ISBN:  9789525856958
Löydä lisää kirjojaKirjallisuuden teemasivulta
Ajoneuvos – Jussi Halli on toimittaja Jussi Hallin kirjoittama vuonna 2013 julkaistu Ajoneuvos-ohjelmaan perustuva tietokirja, jonka on kustantanut Paasilinna.
Aiheesta muualla

http://paasilinna.fi/wp-content/uploads/2013/10/Ajoneuvos_lukunayte.pdf%5Bvanhentunut+linkki%5D
Afrikanhempot

| Afrikanhempot |
| --- | --- |
 Etiopiansitruunahemppo (Crithagra citrinelloides)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot  Crithagra  Swainson, 1827
Lajeja
 Mustanaamiohemppo (Crithagra capistrata)  Metsähemppo (Crithagra scotops)  Kapinhemppo (Crithagra totta) 
Katso myös
   Afrikanhempot Wikispeciesissä   Afrikanhempot Commonsissa 
Infobox OKNimi-testi OK: 
Afrikanhempot (Crithagra) on peippojen (Fringillidae) heimoon kuuluva lintusuku. Siihen kuuluu 37 lajia, joita tavataan Afrikasta ja Arabiasta. Afrikanhempot on aiemmin luettu keltahemppoihin (Serinus).
Käännös suomeksi
Abdalelah Haroun

| Mitalit | Mitalit | Mitalit |  |
| --- | --- | --- | --- |
|  Abdalelah Haroun Lontoon MM-kilpailuissa vuonna 2017. |  Abdalelah Haroun Lontoon MM-kilpailuissa vuonna 2017. |  Abdalelah Haroun Lontoon MM-kilpailuissa vuonna 2017. |  |
Maa:  Qatar
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 400 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | 400 metriä |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 |  400 metriä |  |
|  Kultaa | Jakarta 2018 | 4 × 400 metriä |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Wuhan 2015 | 400 metriä |  |
|  Kultaa | Wuhan 2015 | 4 × 400 metriä |  |
Abdalelah Haroun Hassan (arab. عبد الإله هارون‎, ‘Abd al-’Ilāh Hārūn; 1. tammikuuta 1997 – 26. kesäkuuta 2021) oli sudanilaissyntyinen qatarilainen pikajuoksija. Haroun kilpaili 400 metrillä, jossa hänen ennätyksensä oli Lontoossa heinäkuussa 2018 juostu 44,07.
Ura

Helmikuussa 2015 Qatarin edustusoikeuden saanut Haroun voitti kesäkuussa 2015 kultaa Aasian-mestaruuskilpailuista Wuhanista ajalla 44,68. Samoista kisoista hän saavutti kultaa myös pitkästä viestistä. Saatuaan Qatarin edustusoikeuden hän juoksi vielä samassa kuussa Tukholmassa Aasian sisäratojen uudeksi ennätykseksi 45,39. Toukokuussa 2015 Haroun voitti Timanttiliigan osakilpailun yhteydessä käydyn kilpailun Dohassa.
Haroun juoksi helmikuussa 2016 Tukholmassa 500 metrin juoksun sisäratojen maailmanennätyksen 59,83. Muutamaa päivää myöhemmin hän voitti Dohassa sisäratojen Aasian-mestaruuden 400 metrillä ja 4 × 400 metrin viestissä. Vuoden 2016 sisäratojen MM-kilpailuista Portlandissa Haroun saavutti hopeaa 400 metriltä ajalla 45,59. Hän voitti samana vuonna alle 20-vuotiaiden maailmanmestaruuden Bydgoszczissa ajalla 44,81. Rio de Janeiron olympialaisissa hän karsiutui 400 metrin välierissä.
Haroun saavutti Lontoon MM-kilpailuissa 2017 pronssia 400 metrillä ajalla 44,48. Saman vuoden sisäratojen Aasian kisoissa hän voitti kultaa 400 metrillä ajalla 45,68. Hän voitti sisäratojen Aasian-mestaruuden 400 metrillä ja 4 × 400 metrin viestissä Teheranissa 2018. Birminghamin MM-hallikilpailuissa hänet hylättiin 400 metrin alkueräjuoksussa. Hän juoksi Qatarin 400 metrin ennätyksen 44,07 Lontoossa 21. heinäkuuta 2018. Jakartan Aasian kisoissa hän voitti kultaa 400 metrillä ajalla 44,89 ja 4 × 400 metrin viestissä. Hän voitti 400 metriä Ostravan maanosien cupissa 2018. Dohan MM-kilpailuissa 2019 hän karsiutui 400 metrin alkuerissä.
Haroun kuoli auto-onnettomuudessa Dohassa kesäkuussa 2021.
Henkilökohtaiset ennätykset

Ulkoradoilla
400 metriä: 44,07 (Lontoo 2018, NR)
Sisäradoilla
400 metriä: 45,39 (Tukholma 2015, AR)
ABB Arena

| ABB Arena Syd |
| --- | --- |

Rakennuksen tiedot
Sijainti:   Västerås
Koordinaatit:  59°37′34″N, 16°31′46″E
Avattu:  20. lokakuuta 2007
Arkkitehti:  Sweco FFNS
Käyttäjät
 Västerås SK Tillberga IK 
Katsojakapasiteetti
 9 000 (jääpallo) 16 000 (konserit) 
Lisää rakennusartikkeleitaArkkitehtuurin teemasivulla
| ABB Arena Nord |
| --- | --- |

Rakennuksen tiedot
Sijainti:   Västerås
Koordinaatit:  59°37′34″N, 16°31′46″E
Avattu:  syyskuu 2007
Arkkitehti:  Sweco FFNS
Käyttäjät
 VIK Västerås HK 
Katsojakapasiteetti
 4 902 
Lisää rakennusartikkeleitaArkkitehtuurin teemasivulla
ABB Arena on yhteisnimitys kahdelle Västeråsin Rocklundan urheilupuistossa sijaitsevalle areenalle. Näistä ABB Arena Syd on vuonna 2007 valmistunut monitoimihalli, joka toimii pääasiassa jääpallohallina. Abb Arena Nord toimii jääkiekkoilijoiden käytössä, ja se on alkujaan vuonna 1965 valmistunut Rocklundahallen, joka uusittiin ja nimettiin uudelleen vuonna 2007.
ABB Arena Syd

ABB Arena Syd avattiin lokakuussa 2007 ja se on yleisökapasiteetiltaan Ruotsin suurin pääasiassa jääpallokäytössä oleva halli. Suurempia ovat Ruotsin jääpallofinaaleiden pelipaikkoina olleet Friends Arena ja Tele2 Arena, mutta ne eivät ole pääasiallisesti jääpalloareenoita.  Hallin yleisökapasiteetti jääpallo-otteluissa on 9 000 ja konserteissa 16 000. Rakennuksen pinta-ala on 16 000 m². Hallia käyttävät kotikenttänään västeråslaiset jääpalloseurat Västerås SK ja Tillberga IK. Valmistuessaan vuonna 2007 ABB Arena Syd korvasi Rocklunda IP:n tekojääradan kaupungin jääpalloseurojen kotiareenana. Rocklundaan valmistui Ruotsin ensimmäinen tekojäärata vuonna 1956.
ABB Arena Syd on toiminut vuoden 2009 Jääpallon MM-kilpailujen pääpelipaikkana.
ABB Arena Nord

ABB Arena Nord korvasi valmistuttuaan vuonna 2007 vanhan 1965 rakennetun Rocklundahallenin. Halli toimii Västeråsin jääkiekkoseuran VIK Västeråsin kotiareenana. Hallin yleisökapasiteetti on 4 902 katsojaa. Hallissa on  ravintola ja kahvilatilat, sekä konferenssitilat.
Juriorijääpalloa ABB Arenalla.
Aerofoliés

| Aerofoliés Αεροφωλιές |
| --- | --- |
Valtiot:  Kreikka
Paikkakunta:  Eordaía, Kozáni, Länsi-Makedonia
Koordinaatit:  40°33′53″N, 21°40′18″E
Mittaustietoja
Pinta-ala:  0,144 km²
 fiAerofoliés 
Aerofoliés (kreik. Αεροφωλιές) on järvi Makedoniassa Pohjois-Kreikassa. Sen pinta-ala on 0,144 neliökilometriä. Järvi on suurimmillaan noin 0,7 kilometriä pitkä ja noin 0,25 kilometriä leveä.
Aerofoliés sijaitsee Eordaían kunnan alueella Kozánin alueyksikössä noin 5,5 kilometriä pohjoiseen Ptolemaḯdan kaupungista. Se saa vetensä samannimisestä virrasta, joka virtaa Ptolemaḯdan kaupungin luoteispuolella.
Abby Johnson (aktivisti)

| Abby Johnson |
| --- | --- |
 Abby Johnson vuonna 2015.
Henkilötiedot
Syntynyt: 10. heinäkuuta 1980 (ikä 44)
Kansalaisuus:   Yhdysvallat
Ammatti:  aktivisti, julkinen puhuja, kirjailija
Puoliso:  Doug Johnson
Lapset:  8
Aiheesta muualla
Kotisivu
Abby Johnson (s. 10. heinäkuuta 1980) on yhdysvaltalainen abortinvastainen aktivisti, joka aiemmin toimi Planned Parenthood -järjestön aborttiklinikan johtajana. Hän erosi tehtävästä syksyllä 2009 nähtyään raskaudenkeskeytyksen kaikukuvauksella. Hän on kirjoittanut Unplanned-nimisen elämäkerran. Kirjasta tehtiin elokuva vuonna 2019.
Aiheesta muualla

Kuvia tai muita tiedostoja aiheesta Abby Johnson (aktivisti) Wikimedia Commonsissa
Aerologia

GOES-SARSAT:n kuva Maasta.
Aerologia on ilmakehää tutkiva tiede, meteorologian osa-alue, joka tutkii ilmakehän ominaisuuksia, kuten ilmavirtauksia rajakerroksen yläpuolella (noin kilometristä ylöspäin). Tärkeimpinä työkaluinaan se on perinteisesti käyttänyt radioluotauksia, mutta nykyisin paljon uusia havaintoja on tuonut kaukokartoitus satelliitteineen, tuulikeilaimineen ja radioakustisine laitteineen[lähde? ].
Jordan Henry

| Jordan Henry |
| --- | --- |

Henkilötiedot
Syntynyt: 11. helmikuuta 1986 (ikä 38) Milo, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  90 kg
Pelaajaura
Pääsarjaura:  2010–
Aik. seurat:  Florida Everblades (ECHL) Rochester Americans (AHL) Dinamo Minsk (KHL) Abbotsford Heat (AHL) Chicago Wolves (AHL) Södertälje SK (Allsv.) Stockton Thunder (ECHL) Oklahoma City Barons (AHL) HPK (SM-liiga) Syracuse Crunch (AHL) Charlotte Checkers (AHL) Brampton Beast (ECHL)
Jordan Henry (s. 11. helmikuuta 1986 Milo, Alberta, Kanada) on kanadalainen uransa lopettanut jääkiekkopuolustaja. Isokokoinen Henry on pelityyliltään puolustava puolustaja, jolla on kuitenkin rajalliset luistelu- ja kiekonhallintataidot. Hän laukoo oikealta.
Ura > Junioriura

Henry pelasi AMHL-juniorisarjaa UFA Bisonsissa, jonka jälkeen hän siirtyi kaudeksi 2003–2004 WHL-joukkue Moose Jaw Warriorsiin. Henryn ensimmäinen kausi toi siellä 64 runkosarja- ja kymmenessä playoff-ottelussa neljä syöttöpistettä ja yhteensä 86 jäähyminuuttia. Seuraavalla kaudella 2004–2005 Henry teki runkosarjassa 14 tehopistettä ja voitti Warriorsin sisäisen jäähypörssin 137 minuutillaan, kuten myös kevään 2005 pudotuspeleissä 26 minuutillaan.
Kesken kauden 2005–2006 Henry siirtyi Red Deer Rebelsin riveihin. Hän oli Warriorsissa tehdyt tehopisteet mukaan lukien joukkueen eniten pisteitä WHL-kauden aikana tehnyt puolustaja tehoilla 3+20=23. Henry oli myös joukkueen eniten jäähyminuutteja WHL-kauden aikana kerännyt pelaaja yhteensä 155 minuutillaan, kuten myös kauden aiemmassa seurassaan Warriorsissa. Häntä ei koskaan varattu NHL:ään. Henry kävi syksyllä 2006 Calgary Flamesin harjoitusleirillä, mutta hän palasi tämän jälkeen WHL:ään kaudeksi 2006–2007. Henry oli Rebelsin tehokkain puolustaja tehoilla 7+25=32 ja eniten jäähyminuutteja kerännyt pelaaja 162 minuutillaan.
Ura > Ammattilaisura

Jäätyään yli-ikäiseksi WHL:ssä Henry siirtyi liittyi vapaana agenttina Florida Panthersin harjoitusleirille ennen kautta 2007–2008. Hän jatkoi organisaatiossa kolmivuotisella tulokassopimuksella, mutta Henry siirrettiin harjoitusleirin päätteeksi ECHL-joukkue Florida Everbladesiin. Hän pelasi ensimmäisen sopimuskautensa Everbladesin ja AHL-joukkue Rochester Americansin välillä, mutta suuremman osan Americansissa, jossa AHL:n tulokaskausi toi 49 runkosarjaottelussa tehot 3+5=8. Kaksi jälkimmäistä sopimuskauttaan Henry pelasi kokonaan Americansissa. Kaudella 2009–2010 hän teki AHL:n yhden kauden piste-ennätyksensä tehoilla 13+18=31.
Kaudeksi 2010–2011 Henry siirtyi valkovenäläiseen KHL-joukkue Dinamo Minskiin. Heinäkuussa 2011 Panthers kauppasi hänen pelaajaoikeutensa Calgary Flamesiin vaihdossa Keith Seabrookiin. Henry teki samalla myös vuoden mittaisen ja kaksisuuntaisen sopimuksen joukkueen kanssa. Hän pelasi kauden 2011–2012 kokonaan AHL:ssä; Henry aloitti sen Flamesin farmijoukkue Abbotsford Heatissa, mutta hänet lähetettiin maaliskuussa 2012 Chicago Wolvesiin. Wolves puolestaan lainasi Heatille J.P. Testwuidea.
Kesäkuussa 2012 Henryn oikeudet ja kesän 2013 viidennen kierroksen varausvuoro kaupattiin Washington Capitalsiin vaihdossa Dennis Widemaniin. Hän aloitti kauden 2012–2013 kuitenkin kolmen viikon mittaisella try-outilla Ruotsin toiseksi korkeimmalla sarjatasolla HockeyAllsvenskan-joukkue Södertälje SK:ssa. Henry ei saanut seitsemän runkosarjaottelun jälkeen jatkosopimusta joukkueeseen. Noin kuukautta myöhemmin Södertäljestä lähdettyään, marraskuussa 2012 hän palasi Pohjois-Amerikkaan ja siirtyi ECHL-joukkue Stockton Thunderiin. Vain kahden siellä pelatun ottelun jälkeen Henry siirtyi sarjatasoa ylemmäs try-outille AHL-joukkue Oklahoma City Baronsiin. Hän jäi 20 ottelun jälkeen ilman sopimusta ja palasi Thunderiin, mutta SM-liigan siirtotakarajalla, tammikuun 2013 lopulla Henry siirtyi loppukauden kattavalla sopimuksella Hämeenlinnan Pallokerhon riveihin. 2. maaliskuuta 2013 pelatussa ottelussa Tampereen Ilvestä vastaan hän taklasi Jyrki Jokipakkaa päähän. Henry ei saanut tilanteesta rangaistusta, eikä Jokipakka loukkaantunut, mutta Henry sai sittemmin kuitenkin viiden ottelun pelikiellon.
Muuta

Henryn pikkuveli Darian pelaa WHL-joukkue Regina Patsissa.
Aerola

Aerola on osa Veromiehen kaupunginosaa Vantaalla. Se on saanut nimensä Finnairin edeltäjästä, Aero Oy:stä. Alvar Aalto suunnitteli Aeron työsuhdeasunnoksi rivitaloja, jotka valmistuivat Veromiehen Pyhtäänkorventielle 1953–1955. Alue kuuluu nykyisin Aviapoliksen suuralueeseen. Rivitalojen 20 asuntoa muodostavat kaksi kaksikerroksista rakennusta. Niiden välissä sijaitsee sauna-pesutuparakennus, jossa on myös lämpökeskus.
Rivitalot kuuluivat 2010-luvulla VVO:lle, joka myi ne 2016 rakennusyhtiölle. Samaan aikaan se rakennutti Aerolan rivitalojen ympärille asuinkerrostaloja, joiden ympäriltä purettiin viisi 1970-luvulla valmistunutta elementtikerrostaloa.
Ahvenjärvi (Jämsä, Palsina)

| Ahvenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′42″N, 24°55′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Joutsijärveen 
Järvinumero:  35.695.1.003
Mittaustietoja
Pinnankorkeus:  166,9 m  
Rantaviiva:  0,547 km  
Pinta-ala:  1,741 ha  
Saaria:  ei saaria 
 fiAhvenjärvi 
Ahvenjärvi  on Keski-Suomessa Jämsässä Palsinan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,7 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 550 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Palsinajärven valuma-alueeseen (35.695) se kuuluu.
999: Nine Hours, Nine Persons, Nine Doors

| 999: Nine Hours, Nine Persons, Nine Doors |
| --- | --- |

Kehittäjä:  Chunsoft
Julkaisija:  Spike, Aksys Games
Jakelija:  App Store
Ohjaaja:  Kotaro Uchikoshi
Suunnittelija:  Kotaro Uchikoshi
Taiteilija:  Kinu Nishimura
Säveltäjä:  Shinji Hosoe
Pelisarja:  Zero Escape
Julkaistu:  JP joulukuu 2009NA marraskuu 2010
Lajityyppi:  seikkailupeli, visual novel
Pelimuoto:  yksinpeli
Ikäluokitus:  CERO: C (15 vuotta tai vanhempi)  ESRB: Alkaen 17 vuotta 
Alusta:  Nintendo DS, iOS, PlayStation 4, PlayStation Vita, Windows
Jakelumuoto:  Nintendo DS pelimoduuli
Lisää peliartikkeleitaVideopelien teemasivulla
Infobox OK     : 
999: Nine Hours, Nine Persons, Nine Doors on Chunsoftin kehittämä visual novel -tyyppinen seikkailupeli. Se julkaistiin ensin Nintendo DS:lle, ja myöhemmin PlayStation 4:lle, PlayStation Vitalle ja Windowsille. Peli julkaistiin ensimmäisenä Japanissa joulukuussa 2009 ja sen jälkeen Pohjois-Amerikassa marraskuussa 2010. Pelin Nintendo DS -versiota ei ole virallisesti julkaistu Euroopassa. Pelin ohjasi ja käsikirjoitti Kotaro Uchikoshi.
Konsoliversioiden lisäksi julkaistiin myös versio iOS -laitteille ensin Japanissa toukokuussa 2013 ja englanninkielisenä maaliskuussa 2014 nimellä 999: The Novel. Tästä versiosta on poistettu pulmanratkontahuoneet, joten se keskittyy ainoastaan tarinaan, joka esitetään enemmän sarjakuvan tavoin.
Vuonna 2012 pelille julkaistiin jatko-osa Virtue's Last Reward PlayStation Vitalle ja Nintendo 3DS:lle, ja vuonna 2016 ilmestyi sarjan kolmas osa Zero Time Dilemma. Yhdessä kolme peliä muodostavat Zero Escape -pelisarjan.
999 ja Virtue's Last Reward julkaistiin myöhemmin vuonna 2017 pakettina nimeltä Zero Escape: The Nonary Games PlayStation 4:lle, PlayStation Vitalle ja Windowsille. Tämä versio lisää 999-peliin korkeamman resoluution grafiikat ja ääninäyttelemisen.
Pelaaminen

Monien muiden visual novel -tyyppisten pelien tapaan 999 painottuu suuresti tarinaan ja hahmoihin. Itse pelaaminen koostuu pulmien selvittämisestä. Monessa tilanteessa hahmot on lukittu huoneeseen josta olisi tarkoitus löytää tie ulos. Pulmat ratkotaan tutkimalla huoneita ja niissä olevia esineitä ja vihjeitä kosketusnäytön avulla. Keskustelukohtauksissa pelaaja voi aina välillä valita vaihtoehtoja siitä, miten hän haluaa edetä. Pelaajan tekemät valinnat vaikuttavat tarinaan ja sen lopputulokseen. Pelissä on useita eri loppuratkaisuja.
Tarina ja hahmot

21-vuotias Junpei herää lukitusta huoneesta, eikä hänellä ole muistikuvaa miten hän on sinne joutunut. Nopean tutkimisen jälkeen hän huomaa olevansa vanhan laivan sisällä. Junpeilla ei ole paljoa aikaa miettimiseen, sillä ikkuna rikkoutuu ja vettä alkaa vuotaa sisään. Huoneen oveen on maalattu numero "5", ja oven vieressä on outo lukkolaite. Junpei myös huomaa, että hänen ranteessaan on outo rannekelloa muistuttava laite, jossa on myös numero 5.
Tutkittuaan huonetta Junpei löytää vihjeitä, joiden avulla hän saa oven auki ja pakenee huoneesta. Samalla hän muistaa viimeiset hetket ennen kuin hän heräsi laivasta: hän saapui eräänä iltana kotiinsa, jossa häntä odotti kaasunaamariin pukeutunut henkilö, joka nukutti hänet kaasukranaatilla.
Paettuaan huoneesta Junpei kohtaa pian kahdeksan muuta henkilöä. Kaikilla muillakin on numerolla varustettu ranneke, eli yhteensä heitä on yhdeksän. Pian laivan kuulutusjärjestelmästä kuuluu puhetta. Henkilö, joka esittelee itsensä nimellä Zero, kertoo olevansa se joka on tuonut yhdeksän henkilöä laivaan. Zero selittää, että yhdeksän ihmistä on valittu vaaralliseen "Nonary Game" -peliin.
Laivassa on numeroilla varustettuja ovia. Yhdestä ovesta voi kulkea kerralla vain 3-5 henkilöä. Jotta ovi aukeaa, siitä kulkevien henkilöiden rannekenumeroiden "digitaalinen juuri" täytyy olla sama kuin ovessa oleva numero. Digitaalinen juuri lasketaan lisäämällä henkilöiden numerot toisiinsa siten, että lopulta vain yksinumeroinen luku on jäljellä. (Esim. 561 -> 5+6+1= 12 -> 1+2=3, eli henkilöiden 5,6 ja 1 digitaalinen juuri on 3.)
Zero kertoo, että pelin lopullinen tavoite on löytää numerolla 9 varustettu ovi, joka johtaa vapauteen. Osallistujilla on vain 9 tuntia aikaa paeta, ennen kuin laiva uppoaa. Pelin osallistujat päättävät keksiä itselleen koodinimet, jotta Zero ei voisi selvittää heidän oikeita henkilöllisyyksiään. Pelin aikana osallistujat joutuvat jakaantumaan ryhmiin, koska ovista voi kulkea vain rajoitettu määrä henkilöitä. He kohtaavat monenlaisia pulmia ja lukittuja huoneita, joista heidän on selvitettävä tiensä ulos. Ulospääsyä etsiessään myös epäilykset heräävät, ja jotkut jopa uskovat, että Zero saattaa olla yksi heistä.
Tarina ja hahmot > Päähahmot

Ace , vanhempi mies, joka Junpein mielestä muistuttaa leijonaa.
Snake, sokea nuori mies, joka on Cloverin isoveli.
Santa, rääväsuinen valkotukkainen nuori mies.
Clover, nuori tyttö, jolla on vaaleanpunaiset hiukset. Hän on Snaken pikkusisko.
Junpei, pelin päähahmo. Hänellä ei ole koodinimeä, koska muut kuulivat vahingossa hänen oikean etunimensä aiemmin.
June, oikealta nimeltään Akane. Junpein lapsuudenystävä, jota hän ei ole nähnyt pitkään aikaan.
Seven, suurikokoinen mies, joka nähtävästi kärsii pitempiaikaisesta muistinmenetyksestä.
Lotus, nainen joka on pukeutunut tanssijan vaatteisiin.
9th Man, hermostunut silmälasipäinen mies. Hänellä ei ole koodinimeä.
Aiheesta muualla

999: Nine Hours, Nine Persons, Nine Doors MobyGamesissa (englanniksi)
Pelin kotisivut (englanniksi) (Arkistoitu – Internet Archive)